pythainlp/thaigov-v2-corpus-22032023 huggingface dataset:
วันอังคารที่ 21 ธันวาคม 2564
โฆษกรัฐบาล เผย “นายกฯ” ห่วงใยพี่น้องเกษตรกรทุ่ม 3 หมื่นล้านผ่าน ธกส. สานฝันสร้างอาชีพ ยกระดับรายได้เกษตรกรพุ่งเป้าขจัดความยากจนภาคเกษตร
โฆษกรัฐบาล เผย “นายกฯ” ห่วงใยพี่น้องเกษตรกรทุ่ม 3 หมื่นล้านผ่าน ธกส. สานฝันสร้างอาชีพ ยกระดับรายได้เกษตรกรพุ่งเป้าขจัดความยากจนภาคเกษตร
วันที่ 21 ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำความห่วงใยถึงพี่น้องเกษตรกรโดยเฉพาะที่ประสบปัญหาทั้งน้ำท่วม ภัยแล้ง และวิกฤตโควิด-19 ล่าสุดกระทรวงเกษตรและสหกรณ์ ร่วมกับธนาคารเพื่อการเกษตรและสหกรณ์การเกษตร ดำเนิน “โครงการสานฝันสร้างอาชีพ และยกระดับรายได้เกษตรกร” โดยได้รับอนุมัติวงเงินกว่า 30,000 ล้านบาท เพื่อสนับสนุนเงินกู้เป็นเงินทุนหมุนเวียนให้กับเกษตรกร เพื่อเป็นส่วนหนึ่งในการส่งเสริมการประกอบอาชีพด้านการเกษตรให้กับเกษตรกรหรือประชาชนที่มีความสนใจประกอบอาชีพ เน้นอาชีพที่มีตลาดรองรับ มีการประกันราคารับซื้อผลผลิต ให้สามารถสร้างรายได้ในระยะสั้น 4 - 6 เดือน ซึ่งจะมีผลตอบแทนเบื้องต้นเพียงพอต่อการดำรงชีพ และสามารถต่อยอดเป็นอาชีพที่มั่นคงต่อไปได้ในอนาคต
โฆษกประจำสำนักนายกรัฐมนตรี กล่าวเพิ่มเติมว่า โครงการสานฝันสร้างอาชีพ และยกระดับรายได้เกษตรกรที่เกิดขึ้นในครั้งนี้ ถือเป็นโครงการที่จะทำให้เกษตรกรที่ประสบปัญหาน้ำท่วม ภัยแล้ง และวิกฤตโควิด-19 รวมทั้งที่เก็บเกี่ยวผลผลิตแล้วมีช่วงว่างงาน สามารถเข้าถึงเเหล่งเงินทุนได้รายละไม่เกิน 100,000 บาท เพื่อนำเงินทุนนี้ไปสร้างอาชีพตามที่ตลาดต้องการได้ ปล่อยกู้เป็นรายบุคคล ใช้บุคคลหรือหลักทรัพย์ค้ำประกันได้โดยไม่ต้องเขียนโครงการ เพียงต้องแจ้งว่าจะนำเงินทุนไปทำอะไร ขายให้ใคร และราคาเท่าไร ทั้งนี้ สามารถยื่นสมัครโครงการฯ ได้ที่ ธ.ก.ส. ทั่วประเทศ โดยเริ่มจ่ายเงินตั้งแต่ 1 กรกฎาคม 2564 ถึงวันที่ 31 มีนาคม 2567 ซึ่งระยะ 1 - 3 ปีแรก อัตราดอกเบี้ยร้อยละ 4 และปีที่ 4 - 5 ดอกเบี้ยตามปกติของธนาคาร
“พล.อ.ประยุทธ์ จันทร์โอชา นายกรัฐมนตรี ได้เน้นย้ำให้ความสำคัญและติดตามการเร่งแก้ปัญหาให้กับพี่น้องเกษตรกรมาโดยตลอด เพื่อให้เกิดการสร้างงาน สร้างอาชีพ สร้างรายได้ โดยโครงการสานฝันสร้างอาชีพ และยกระดับรายได้เกษตรกรนี้ ถือเป็นความตั้งใจของนายกรัฐมนตรี ที่เน้นช่วยเหลือเกษตรกรมีรายได้เพิ่มขึ้น เนื่องจากที่ผ่านมาเกษตรกรได้รับผลกระทบจากภัยเเล้ง น้ำท่วมและประสบปัญหาโควิด-19 ดังนั้นอาชีพเป็นสิ่งสำคัญที่เสริมรายได้ให้กับชาวเกษตรกร โครงการนี้จะสามารถให้เข้าถึงเเหล่งเงินทุนเพื่อนำไปต่อยอดสร้างอาชีพเลี้ยงตนเองและครอบครัว กระตุ้นเศรษฐกิจของประเทศให้ฟื้นตัวจากสถานการณ์การแพร่ระบาดของโควิด-19 ได้ต่อไป ถือเป็นโครงการเพื่อขจัดความยากจนตามนโยบาลของรัฐบาล” โฆษกประจำสำนักนายกรัฐมนตรี กล่าว
วันอังคารที่ 24 สิงหาคม 2564
สธ. ยืนยัน ยาฟาวิพิราเวียร์ ลดความรุนแรง โควิด-19 ได้
....
อธิบดีกรมการแพทย์ ระบุ ยาฟาวิพิราเวียร์ เป็นยาต้านไวรัสที่มีฤทธิ์ยับยั้งจำนวน RNA ทำให้กำจัดไวรัสออกจากร่างกายได้ โดยการระบาดระลอกแรกในต่างประเทศพบว่าใช้ลดการติดเชื้อโควิด-19 ได้ดี ประกอบกับ การศึกษาจากหลายสถาบันของไทยในการระบาดรอบปี 2563 พบว่า ผู้ป่วยที่ได้รับยาฟาวิพิราเวียร์ ภายใน 4 วันตั้งแต่เริ่มมีอาการ ลดความรุนแรงได้ 30% กลุ่มที่มีอาการปอดบวมรุนแรง ดีขึ้นใน 14 วัน ส่วนที่ปอดบวมไม่รุนแรงดีขึ้นใน 9 วัน
.
คณะกรรมการกำกับการดูแลรักษาโรคโควิด-19 จึงกำหนดให้ใช้ยาฟาวิพิราเวียร์ ในแนวทางเวชปฏิบัติ ซึ่งมีการทบทวน ปรับปรุงเป็นระยะ จากการแลกเปลี่ยนความเห็นของคณะกรรมการผู้เชี่ยวชาญ ประสบการณ์การดูแลรักษาผู้ป่วย และรายงานการศึกษาวิจัยทั้งในไทยและต่างประเทศ รวมถึงมีการหารือเพื่อศึกษายาชนิดใหม่ๆ ด้วย
.
นอกจากนี้ ยังมีการวิจัยของโครงการประเมินเทคโนโลยีและนโยบายด้านสุขภาพ (HITAP) ซึ่งได้ทบทวนการศึกษาของต่างประเทศพบข้อมูลการศึกษาที่มีผลเหมือนกันคือ ยาฟาวิพิราเวียร์ มีประสิทธิผลในการลดอาการใน 7 วัน และ 14 วันเมื่อเทียบกับกลุ่มที่ไม่ใช้ยา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 12 มกราคม 2565
โฆษกรัฐบาลปัดรัฐบาลบริหารล้มเหลว-สอบตก ย้อนฝ่ายค้านหันมองตัวเอง เสนอสิ่งที่เป็นประโยชน์ต่อประเทศหรือไม่ แขวะเขวี้ยงงูไม่พ้นคอ อดีตนายกฯ อ่านโพยตอบสภาฯ ผิดๆ ถูกๆ
โฆษกรัฐบาลปัดรัฐบาลบริหารล้มเหลว-สอบตก ย้อนฝ่ายค้านหันมองตัวเอง เสนอสิ่งที่เป็นประโยชน์ต่อประเทศหรือไม่ แขวะเขวี้ยงงูไม่พ้นคอ อดีตนายกฯ อ่านโพยตอบสภาฯ ผิดๆ ถูกๆ เหน็บเสนอแนะเก่ง แต่ตอนตัวเองทำกลับทำไม่ได้ เตือนระวังแพ้เลือกตั้งสมัยหน้า
วันที่ 12 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง ส.ส.นครราชสีมา และเลขาธิการพรรคเพื่อไทย ระบุว่า รัฐบาลล้มเหลวในการแก้ปัญหาประเทศในทุกมิติว่า รัฐบาลภายใต้การบริหารงานของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ดำเนินนโยบายโดยรับฟังความเห็นจากผู้เชี่ยวชาญที่เกี่ยวข้องทุกเรื่อง ถ้าหากฝ่ายค้านมองว่ารัฐบาลไม่ยอมรับฟังฝ่ายค้านนั้น ฝ่ายค้านควรจะหันกลับไปมองตัวเองก่อนว่า ได้เสนอสิ่งที่เป็นประโยชน์ต่อประเทศจริงหรือไม่ หรือแค่จ้องดิสเครดิตรัฐบาลไปวัน ๆ เท่านั้น อย่างไรก็ตาม สำหรับการอภิปรายโดยไม่ลงมติตามมาตรา 152 นั้น รัฐบาลพร้อมที่จะชี้แจง ซึ่งที่ผ่านมาท่านนายกฯ ชี้แจงด้วยข้อมูล ข้อเท็จจริงได้อย่างชัดเจน ต่างจากอดีตนายกฯ ของพรรคเพื่อไทย ที่ตอบตามโพยของคนที่เขียนมาให้ แต่ด้วยความที่ไม่รู้เรื่องการแก้ไขปัญหานั้นจริ งๆ จึงอ่านผิดอ่านถูกและตอบไม่ตรงคำถาม จนกลายเป็นเรื่องที่ถูกพูดและนำไปทำเป็นคลิปล้อเลียนมากมายมาแล้ว เข้าทำนองเขวี้ยงงูไม่พ้นคอ
ส่วนกรณีที่ระบุว่ารัฐบาลสอบตกทั้งทีมนั้น นายธนกร กล่าวว่า พล.อ.ประยุทธ์พร้อมรับฟังข้อเสนอแนะที่เป็นประโยชน์ต่อประเทศเสมอ จึงมีผู้เชี่ยวชาญในแต่ละด้านเข้ามาช่วยงานมากมาย ซึ่งต่างจากฝ่ายค้านที่ยังคงอวดฉลาด คิดว่าสิ่งที่ตัวเองแนะนำเป็นประโยชน์ต่อประเทศอยู่ฝ่ายเดียว โดยไม่เคยหันกลับไปมองความเสียหายจากการทุจริตที่รัฐบาลตัวเองเคยทำไว้ พฤติกรรมแบบนี้ต่างหากที่เรียกว่าสอบตกและไร้ความรับผิดชอบ หากรัฐบาลพรรคเพื่อไทยในขณะนั้นตั้งใจทำงานเพื่อประชาชนจริง เศรษฐกิจของประเทศคงดีกว่านี้ไปนานแล้ว เข้าทำนองว่า ดีแต่พูด แต่พอสมัยที่ตัวเองได้บริหารประเทศกลับทำไม่ได้อย่างที่ปากพูด เป็นการประจานว่าพรรคเพื่อไทยไร้ความสามารถในการบริหารเศรษฐกิจของประเทศโดยสิ้นเชิง ซึ่งหากเป็นแบบนี้ต่อไป อย่าว่าแต่เอาชนะรัฐบาลในการเลือกตั้งสมัยหน้าเลย แค่เอาชนะพรรคฝ่ายค้านด้วยกันเองก็ยังลำบาก
วันอังคารที่ 14 มิถุนายน 2565
​โฆษกรัฐบาลเผย นายกรัฐมนตรีสั่งตรวจเข้ม ผับ-บาร์ หลังพบฝ่าฝืน ทั้งมาตรการโควิด-19 และยาเสพติด ขอประชาชนช่วยกันสอดส่องเป็นหูเป็นตา เน้นให้ความรู้คนรุ่นใหม่ถึงพิษภัยยาเสพติด
​โฆษกรัฐบาลเผย นายกรัฐมนตรีสั่งตรวจเข้ม ผับ-บาร์ หลังพบฝ่าฝืน ทั้งมาตรการโควิด-19 และยาเสพติด ขอประชาชนช่วยกันสอดส่องเป็นหูเป็นตา เน้นให้ความรู้คนรุ่นใหม่ถึงพิษภัยยาเสพติด
วันนี้ (14 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี ระบุว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งติดตามและตรวจเข้มยาเสพติดตามสถานบริการต่างๆ หลังมีมาตรการผ่อนคลายให้มีการเปิดสถานบันเทิง ผับ บาร์ คาราโอเกะได้ โดยให้ทุกภาคส่วนบูรณาการร่วมกันตั้งแต่ต้นทาง สร้างภูมิคุ้มกัน สร้างความรู้ให้ทุกคนตระหนักถึงโทษและพิษภัยของยาเสพติด โดยเฉพาะคนรุ่นใหม่ รวมทั้ง ย้ำแนวทางการทำงานให้เจ้าหน้าที่ทุกส่วน ต้องเคร่งครัด ป้องกัน จับกุม ผู้มีส่วนเกี่ยวข้องกับยาเสพติด
โฆษกประจำสำนักนายกรัฐมนตรี กล่าวว่า นายกรัฐมนตรีเน้นย้ำเสมอให้ผู้ประกอบการสถานบันเทิงต้องเคร่งครัดดำเนินการให้เป็นไปตามมาตรการสาธารณสุขที่กำหนด ผ่านการตรวจประเมินตามมาตรฐานความปลอดภัยด้านสุขอนามัย Amazing Thailand Safety&Health Administration (SHA) และผ่านการตรวจมาตรฐานความสะอาดปลอดภัยป้องกันโรคโควิด-19 รองรับสุขภาพดีวิถีใหม่ (Thai Stop COVID 2 Plus) เปิดให้บริการจำหน่ายและการดื่มสุราไม่เกิน 24.00 น. ซึ่งกำชับเจ้าหน้าที่ตำรวจลงพื้นที่ สุ่มตรวจค้น เป็นระยะ ซึ่งพบว่า สถานบันเทิงหลายแห่งเปิดโดยไม่ได้รับอนุญาต มีการฝ่าฝืน ตาม พ.ร.บ.โรคติดต่อฯ 2548 และพบการลักลอบใช้ยาเสพติดในสถานบริการหลายแห่ง จึงได้สั่งการให้หน่วยงานที่เกี่ยวข้องดำเนินการให้มีการคุมเข้มให้มากขึ้น และหากพบการกระทำที่ผิด ให้สั่งปิดเป็นการชั่วคราวและดำเนินการทางกฎหมายให้ถึงที่สุด
“รัฐบาลมีนโยบายชัดเจนในการเดินหน้าปราบปรามยาเสพติด โดยปัจจุบันหลังผับ บาร์ มาเปิดให้บริการอีกครั้ง นายกรัฐมนตรี ได้กำชับเจ้าหน้าที่ตำรวจและหน่วยงานในพื้นที่ ตรวจเข้ม สอดส่อง ป้องกันการฝ่าฝืนข้อกำหนด และลักลอบการใช้ยาเสพติดทุกรูปแบบ เพราะไม่อยากให้เป็นสถานที่มั่วสุมของประชาชนโดยเฉพาะคนรุ่นใหม่” นายธนกร กล่าว
วันอังคารที่ 30 พฤศจิกายน 2564
ประกาศ ขสมก. ประจำวันที่ 30 พฤสจิกายน 2564​ พบพนักงานติดเชื้อไวรัส COVID-19 จำนวน​ 2 ราย
ประกาศ ขสมก. ประจำวันที่ 30 พฤสจิกายน 2564​ พบพนักงานติดเชื้อไวรัส COVID-19 จำนวน​ 2 ราย
1) พนักงานเก็บค่าโดยสารรถธรรมดา สาย 42 เพศหญิง อายุ 39 ปี
2) พนักงานขับรถโดยสารธรรมดา สาย 42 เพศหญิง อายุ 48 ปี
วันพุธที่ 15 กันยายน 2564
SME D Bank เปิดบริการ ‘LG ONE Day’ ออกหนังสือค้ำประกัน ทันใจใน 1 วัน แถมฟรีค่าวิเคราะห์โครงการ พร้อมรับดอกเบี้ยเงินฝากระหว่างทาง ช่วยธุรกิจลื่นไหล คู่ค้ามั่นใจ
SME D Bank สนับสนุนผู้ประกอบการเอสเอ็มอีเดินหน้าธุรกิจลื่นไหล ไม่มีสะดุด ด้วยบริการ “LG ONE Day” ออกหนังสือค้ำประกันของธนาคาร (Letter of Guarantee) ภายใน 1 วัน
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank สนับสนุนผู้ประกอบการเอสเอ็มอีเดินหน้าธุรกิจลื่นไหล ไม่มีสะดุด ด้วยบริการ “LG ONE Day” ออกหนังสือค้ำประกันของธนาคาร (Letter of Guarantee) ภายใน 1 วัน ช่วยผู้ประกอบการสามารถวางแผนบริหารจัดการธุรกิจ สร้างความเชื่อมั่นแก่คู่ค้า โดยใช้หนังสือค้ำประกันเป็นหลักประกันแทนการวางหลักทรัพย์ ไม่ว่าจะเป็นหลักประกันค่าสาธารณูปโภค การชำระภาษีอากร ยื่นของประกวดราคา สัญญาว่าจ้าง และค้ำประกันผลงาน จุดเด่นบริการสะดวกและรวดเร็ว สามารถออก LG ให้ได้ ภายใน 1 วัน ช่วยให้ธุรกิจเดินหน้าคล่องตัว แถมยกเว้นค่าวิเคราะห์โครงการ พร้อมรับดอกเบี้ยเงินฝากระหว่างทาง ส่วนค่าธรรมเนียมคิดเพียง 1.25% ต่อปี เริ่มต้น 500 บาท สนใจสามารถใช้บริการได้ที่สาขา SME D Bank ทั่วประเทศ หรือสอบถามข้อมูลเพิ่มเติม Call Center 1357
วันพุธที่ 10 พฤศจิกายน 2564
“อลงกรณ์” ระดมทีมกรมชลประทานและจังหวัดเพชรบุรีเร่งรับมือสถานการณ์น้ำท่วม
“อลงกรณ์” ระดมทีมกรมชลประทานและจังหวัดเพชรบุรีเร่งรับมือสถานการณ์น้ำท่วม
เมื่อวันที่ 9 พ.ย. 64 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมรับมือสถานการณ์น้ำท่วมที่โครงการชลประทานเขื่อนเพชรหลังจากฝนตกหนักที่เพชรบุรีเมื่อคืนที่ผ่านมา ร่วมกับนายทวีศักดิ์ ธนเดโชพล รองอธิบดีกรมชลประทาน นายณัฐวุฒิ เพ็ชรพรหมศร รองผู้ว่าราชการจังหวัดเพชรบุรี นายสันต์ จรเจริญ ผู้อำนวยการโครงการส่งน้ำและบำรุงรักษาเพชรบุรี นายสมเกียรติ แจ่มจันทร์ ผู้อำนวยการโครงการชลประทานเพชรบุรี ตัวแทนเทศบาลเมืองเพชรบุรี รักษาการผอ.สำนักชลประทานที่ 14 และหน่วยงานที่เกี่ยวข้อง
นายอลงกรณ์กล่าวภายหลังการประชุมว่า จากสถานการณ์ฝนตกหนักเหนืออ่างเก็บน้ำและใต้อ่างเก็บน้ำทั้ง 3 แห่ง คือ แก่งกระจาน แม่ประจันต์ และห้วยผากเมื่อวานนี้ ทำให้มีมวลน้ำจากลุ่มน้ำทั้ง 3 ไหลลงมาที่เชี่ยนเพชรจำนวนมาก ที่ประชุมจึงกำหนดแผนการระบายน้ำในคลองชลประทานหลัก 4 สายและแม่น้ำเพชรบุรีอย่างเป็นระบบให้มีผลกระทบต่อประชาชนและขุมชน 2 ฝั่งแม่น้ำเพชรบุรีน้อยที่สุดพร้อมกับแจ้งเตือนล่วงหน้าให้ประชาชนริมฝั่งแม่น้ำและในพื้นที่ลุ่มต่ำยกของขึ้นที่สูงระมัดระวังเรื่องไฟฟ้าและย้ายสัตว์เลี้ยงไปไว้ในที่ปลอดภัยพร้อมกับให้ท้องถิ่นเสริมแนวตลิ่งที่ต่ำป้องกันน้ำล้นฝั่ง ในส่วนกรมชลประทานได้ระดมเครื่องสูบน้ำเครื่องผลักดันน้ำและเครื่องจักรกลช่วยเหลือจังหวัดเพชรบุรีอย่างเต็มที่ตามข้อสั่งการของ ดร.เฉลิมชัย ศรีอ่อน รัฐมนตรีเกษตรฯ และนายประพิศ จันทร์มา อธิบดีกรมชลประทาน
นอกจากนี้ยังได้ประสานพลเรือเอก ดร.สมัย ใจอินทร์ ขอการสนับสนุนเครื่องดันน้ำจากกองทัพเรือซึ่งส่งมาช่วยเพชรบุรีทุกครั้งที่ประสบภัยน้ำท่วมและขอการสนับสนุนกำลังพลและเครื่องจักรกลจาก พล.อ.ชัยชาญ ช้างมงคล รัฐมนตรีช่วยว่าการกระทรวงกลาโหมและอดีตสมาชิกสภาขับเคลื่อนการปฏิรูปประเทศโดยเพื่อช่วยป้องกันน้ำท่วมและช่วยระบายน้ำท่วมขังในพื้นที่ขุมชนเมืองและพื้นที่เกษตร
“น้ำท่วมครั้งนี้เป็นการท่วมแบบล้นตลิ่งและท่วมที่ลุ่มต่ำเฉพาะบางพื้นที่ในระยะสั้นไม่ได้ท่วมทั้งจังหวัดจึงไม่มีผลกระทบต่อการค้าธุรกิจ และการท่องเที่ยวในวงกว้างแต่อย่างใด ส่วนพื้นที่เกษตรที่ได้รับความเสียหายจะได้รับการดูแลช่วยเหลือเยียวยาจากทางราชการโดยเร็วต่อไป” นายอลงกรณ์ กล่าว
นายอลงกรณ์ยังชี้แจงกรณีอ่างเก็บน้ำห้วยกวางโจนแตกว่า เป็นอ่างขนาดเล็กอยู่ในพื้นที่ชายเขาตะวันตกในอำเภอหนองหญ้าปล้องความจุ 1.5 แสนคิวที่กรมชลประทานโอนให้ท้องถิ่นไปแล้วเกิดความเสียหายจากฝนที่ตกหนักมีน้ำท่วมหลายสิบหลังคาเรือนซึ่งทางจังหวัดได้เข้าไปช่วยเหลือในทันทีแล้วและสำนักงานชลประทานที่14ได้ส่งเครื่องจักรกลไปทำการซ่อมแซมตั้งแต่วันนี้
วันจันทร์ที่ 2 สิงหาคม 2564
SME D Bank จัด 15,000 ลบ. คลอดแพคเกจสินเชื่อ ‘เติมทุน SMEs มีสุข ยิ้มได้’ กู้ได้สูงถึง 15 ลบ. ช่วยเอสเอ็มอีทุกธุรกิจ เสริมสภาพคล่อง ลดต้นทุนการเงิน
SME D Bank เคียงข้างผู้ประกอบการเอสเอ็มอีไทย ก้าวผ่านวิกฤตโควิด-19 เปิดตัวแพคเกจสินเชื่อใหม่ วงเงินรวม 15,000 ลบ. ประกอบด้วย 3 ผลิตภัณฑ์สินเชื่อ ได้แก่ “SMEs D เติมทุน” “SMEs มีสุข” และ “SMEs ยิ้มได้” วงเงินกู้สูงถึง 15 ล้านบาทต่อราย
SME D Bank เคียงข้างผู้ประกอบการเอสเอ็มอีไทย ก้าวผ่านวิกฤตโควิด-19 เปิดตัวแพคเกจสินเชื่อใหม่ วงเงินรวม 15,000 ล้านบาท ประกอบด้วย 3 ผลิตภัณฑ์สินเชื่อ ได้แก่ “SMEs D เติมทุน” “SMEs มีสุข” และ “SMEs ยิ้มได้” วงเงินกู้สูงถึง 15 ล้านบาทต่อราย เปิดกว้างทุกธุรกิจ ช่วยเอสเอ็มอีเสริมสภาพคล่อง ลดต้นทุนทางการเงิน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า ด้วยสถานการณ์การแพร่ระบาดโควิด-19 ภายในประเทศที่ยังขยายตัวในวงกว้าง ส่งผลกระทบต่อเอสเอ็มอีเป็นจำนวนมาก ทั้งปัญหายอดขายและรายได้ลดลง SME D Bank ในฐานะสถาบันการเงินของรัฐ เพื่อเอสเอ็มอีไทย จึงออกมาตรการทางการเงินเสริม ด้วยแพคเกจสินเชื่อ “เติมทุน SMEs มีสุข ยิ้มได้” วงเงินรวม 15,000 ล้านบาท ภายใต้ 3 ผลิตภัณฑ์สินเชื่อใหม่ ได้แก่ “SMEs D เติมทุน” “SMEs มีสุข” และ “SMEs ยิ้มได้” ช่วยสนับสนุนผู้ประกอบการเอสเอ็มอี ให้มีวงเงินเพิ่มขึ้น นำไปใช้เสริมสภาพคล่อง และลดต้นทุนทางการเงิน
สำหรับจุดเด่นของ 3 ผลิตภัณฑ์สินเชื่อใหม่ เปิดกว้างเอสเอ็มอีทุกกลุ่มธุรกิจ คุณสมบัติกู้ได้ทั้งบุคคลธรรมดาและนิติบุคคล ทั้งลูกค้าเก่าและลูกค้าใหม่ วงเงินกู้สูงขึ้นถึง 15 ล้านบาทต่อราย ได้แก่ “สินเชื่อ SMEs D เติมทุน” วงเงิน 5,000 ล้านบาท อัตราดอกเบี้ยเริ่มต้น 4% ต่อปี เปิดโอกาสรับรีไฟแนนซ์จากสถาบันการเงินเดิม ช่วยลดต้นทุนทางการเงิน ผ่อนนานถึง 10 ปี “สินเชื่อ SMEs มีสุข” วงเงิน 5,000 ล้านบาท อัตราดอกเบี้ยเริ่มต้น 5% ต่อปี สำหรับผู้ประกอบการที่ต้องการเงินลงทุน ขยาย ปรับปรุงกิจการ หรือปรับเปลี่ยนธุรกิจ รองรับการเติบโตในอนาคต ผ่อนนานถึง 10 ปี และ “สินเชื่อ SMEs ยิ้มได้” วงเงิน 5,000 ล้านบาท อัตราดอกเบี้ยเริ่มต้น 5.5% ต่อปี ทบทวนวงเงินได้ทุกปี ช่วยเติมทุนหมุนเวียนให้กับผู้ประกอบการเอสเอ็มอี สามารถบริหารจัดการธุรกิจไม่มีสะดุด โดยเปิดรับคำขอกู้ตั้งแต่วันนี้จนถึงวันที่ 30 มิถุนายน 2565
“SME D Bank ตระหนักดีถึงพันธกิจสำคัญในการเป็นกลไกของรัฐพาเอสเอ็มอีไทยให้เข้าถึงแหล่งทุน โดยเฉพาะอย่างยิ่งในสถานการณ์โควิด-19 ที่ยังไม่คลี่คลาย ส่งผลกระทบต่อการดำเนินธุรกิจของเอสเอ็มอีอย่างรุนแรง ธนาคารจึงดำเนินนโยบายให้ความช่วยเหลือเพิ่มเติม ด้วยการออกแพคเกจสินเชื่อใหม่ ซึ่งจะช่วยให้ผู้ประกอบการเอสเอ็มอี มีเงินทุนเพิ่มขึ้น ต้นทุนทางการเงินลดลง สามารถนำไปใช้เสริมสภาพคล่องเพียงพอสูงถึงรายละ 15 ล้านบาท ช่วยบริหารจัดการธุรกิจในช่วงครึ่งหลังของปี 2564 ได้อย่างมีประสิทธิภาพ และก้าวผ่านวิกฤตครั้งนี้ไปให้ได้” นางสาวนารถนารี กล่าว
ผู้ประกอบการเอสเอ็มอีที่สนใจใช้บริการแจ้งความประสงค์ได้ผ่านทางออนไลน์ เช่น เว็บไซต์ SME D Bank (https://www.smebank.co.th/) , แอปพลิเคชัน “SME D Bank” ดาวน์โหลดได้ทั้งระบบ IOS และ Android และ LINE Official Account: SME Development Bank เป็นต้น รวมถึง สาขาของ SME D Bank ทั่วประเทศ สอบถามข้อมูลเพิ่มเติม Call Center 1357
วันอาทิตย์ที่ 22 สิงหาคม 2564
มาตรการสำหรับร้านอาหาร/เครื่องดื่ม ในห้างสรรพสินค้า
วันเสาร์ที่ 7 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการสำหรับร้านอาหารและเครื่องดื่มในห้างสรรพสินค้า ศูนย์การค้า คอมมูนิตี้มอลล์ หรือสถานประกอบการที่คล้ายกัน เพื่อป้องกันการระบาดของโรคโควิด-19 โดยให้ร้านอาหาร หรือ เครื่องดื่มสามารถเปิดจำหน่ายได้ในรูปแบบการสั่งผ่านระบบออนไลน์ โทรศัพท์ หรือบริการช่วยเหลือของร้านค้าในการจัดส่ง เพื่อไม่ให้ผู้บริโภคยืนรอหน้าร้าน และหลีกเลี่ยงการสัมผัสกับร้านค้าโดยตรง โดยให้ผู้จัดการศูนย์การค้า จัดเตรียมสถานที่สำหรับรับคำสั่งซื้อ บริเวณซุปเปอร์มาร์เก็ต หรือ สถานที่ที่เหมาะสม ซึ่งมีบริเวณพักคอยที่สามารถเว้นระยะห่างได้ และให้ร้านค้านำอาหารไปส่งผู้ซื้อ ณ จุดที่เตรียมพื้นที่ไว้ดังกล่าว ทั้งนี้เพื่อไม่ให้เกิดความแออัดจนเสี่ยงต่อการแพร่ระบาดของโรคโควิด-19
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 15 สิงหาคม 2565
ครม. ไฟเขียว! ร่างแผนปฏิบัติการพัฒนาการเกษตรในพื้นที่ EEC ปี 66 - 70 เร่งต่อยอด 5 คลัสเตอร์หลัก
.....
ที่ประชุม ครม. (9 ส.ค. 65) เห็นชอบร่างแผนปฏิบัติการด้านการพัฒนาการเกษตรในเขตพัฒนาพิเศษภาคตะวันออก พ.ศ. 2566 - 2570 เพื่อปรับโครงสร้างการเกษตรในพื้นที่ให้เชื่อมโยงกับภาคเศรษฐกิจอื่น ๆ และเป็นต้นแบบการพัฒนาภาคการเกษตรด้วยเทคโนโลยีที่ตอบสนองความต้องการของตลาด กระจายรายได้สู่เกษตรกร ประกอบด้วย 101 โครงการ กรอบวงเงินรวม 2,845.55 ล้านบาท ตั้งเป้าพัฒนาการเกษตร 3 ประเภท คือ
.
1.เป้าหมายรวม เช่น ยกระดับรายได้เกษตรกรภายในปี 2580 และมูลค่าผลิตภัณฑ์มวลรวมในสาขาเกษตรเพิ่มขึ้น
2.เป้าหมายระดับจังหวัด เช่น จ.ฉะเชิงเทรา เป็นแหล่งเพาะเลี้ยงสัตว์น้ำเชิงอุตสาหกรรม/ จ.ชลบุรี เป็นแหล่งพืชพลังงาน/ จ.ระยอง เป็นแหล่งรวบรวมผลไม้และอาหารทะเลสด
3.เป้าหมายคลัสเตอร์ที่มีศักยภาพและดำเนินการได้ทันที จำนวน 5 คลัสเตอร์ ได้แก่ ผลไม้ ประมงเพาะเลี้ยง พืชสำหรับอุตสาหกรรมชีวภาพ พืชสมุนไพร และเกษตรมูลค่าสูง
.
พร้อมขับเคลื่อนด้วย 3 ยุทธศาสตร์สำคัญ :
-ยกระดับผลิตภาพการผลิตด้วยเทคโนโลยีการเกษตรและเทคโนโลยีชีวภาพ จำนวน 34 โครงการ
-ยกระดับผลิตภัณฑ์ให้มีมูลค่าเพิ่มด้วยนวัตกรรมและการตลาด จำนวน 24 โครงการ
-พัฒนาทรัพยากรมนุษย์ภาคเกษตรและสร้างบรรยากาศเข้าสู่ธุรกิจการเกษตรสมัยใหม่ จำนวน 43 โครงการ
#ไทยคู่ฟ้า #ร่วมต้านโควิด19
-------------------
วันจันทร์ที่ 25 เมษายน 2565
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
การประชุมหารือคณะกรรมาธิการการพาณิชย์และการอุตสาหกรรม (นอกรอบ)
วันนี้ (25 เมษายน 2565) เวลา 10.30 น. นางวรวรรณ ชิตอรุณ รองปลัดกระทรวงอุตสาหกรรม ร่วมประชุมหารือคณะกรรมาธิการการพาณิชย์และการอุตสาหกรรม วุฒิสภา (นอกรอบ) ผ่านระบบออนไลน์   โดยเป็นการประชุมหารือร่วมกันระหว่าง คณะกรรมาธิการการพาณิชย์และการอุตสาหกรรม คณะกรรมาธิการการเศรษฐกิจ การเงินและการคลัง วุฒิสภา คณะอนุกรรมาธิการติดตาม เสนอแนะและเร่งรัดการปฏิรูปประเทศเกี่ยวกับด้านพาณิชย์และอุตสาหกรรม อนุกรรมาธิการติดตาม เสนอแนะและเร่งรัดด้านเศรษฐกิจ กระทรวงพาณิชย์และกระทรวงอุตสาหกรรม โดยมีนายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม นายกฤศ จันทร์สุวรรณ รองผู้อำนวยการ สำนักงานเศรษฐกิจอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม และผู้ที่เกี่ยวข้องเข้าร่วม ณ ห้องประชุม อก. 2 อาคารสำนักงานปลัดกระทรวงอุตสาหกรรม
วันพฤหัสบดีที่ 22 กรกฎาคม 2564
รัฐมนตรีว่าการกระทรวงยุติธรรม ลงพื้นที่เรือนจำเขาพลอง ดูการปลูก-ขยายพันธุ์ฟ้าทะลายโจร ร่วมทดลองบรรจุแคปซูล พร้อมเดินหน้าทำฮับสมุนไพร เล็งแจกต้นกล้าให้ชาวบ้าน
รัฐมนตรีว่าการกระทรวงยุติธรรม ลงพื้นที่เรือนจำเขาพลอง ดูการปลูก-ขยายพันธุ์ฟ้าทะลายโจร ร่วมทดลองบรรจุแคปซูล พร้อมเดินหน้าทำฮับสมุนไพร เล็งแจกต้นกล้าให้ชาวบ้าน
เมื่อเวลา 08.30 น. ที่เรือนจำชั่วคราวเขาพลอง จังหวัดชัยนาท นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นตรวจการปลูกสมุนไพรฟ้าทะลายโจร พร้อมด้วย นายสมบูรณ์ ศิริเวช ผู้ว่าราชการจังหวัดชัยนาท นายมณเทียร สงฆ์ประชา ส.ส.ชัยนาท พรรคพลังประชารัฐ นายอนุสรณ์ นาคาศัย นายกอบจ.ชัยนาท และนพ.วีระกิตติ์ หาญปริพรรณ์ รองอธิบดีกรมราชทัณฑ์
นายขวัญไชย สันติภราภพ ผบ.เรือนจำจังหวัดชัยนาท กล่าวรายงานว่า เรือนจำได้ดำเนินการตามนโยบาย มีพื้นที่ใช้สอย 100 ไร่ ได้เริ่มต้นปลูก 1 ไร่ ใช้เวลาปลูกอีกประมาณ 2 เดือนครึ่ง จะเก็บทำยาได้ โดยรูดใบใช้ทำยา ส่วนก้านนำไปปักชำ นอกจากนี้ยังมีการปลูกกระชายขาว 10,000 ต้น ตะไคร้ 5 ไร่ ตะไคร้หอม 1 ไร่ และยังมี ใบชะพลู สะเดา ใบบัวบก สมุนไพรอื่นๆอีกหลายชนิด ซึ่งเรามีแนวคิดที่จะทำให้เป็นฮับสมุนไพร
นายสมศักดิ์ กล่าวว่า ตนเคยมาดูที่นี่เมื่อ 5-6 เดือนก่อน มีการพัฒนาไปมากมาย ซึ่งขณะนี้เรากำลังสนใจสมุนไพรฟ้าทะลายโจร การใช้ฟ้าทะลายโจรรักษาโควิด -19 ในเรือนจำได้ผลที่ดีมาก โดยใช้แทนยาแผนปัจจุบันที่เราหาไม่ทันเพราะมีผู้ต้องขังจำนวนมาก โดยเรือนจำกลางเชียงใหม่สามารถใช้ฟ้าทะลายโจรรักษาผู้ต้องขังที่ติดโควิดได้ 5,000 กว่าคน รวมทั้งยังมีเรือนจำกลางบางขวางและเรือนจำจังหวัดนนทบุรีที่ใช้รักษาผู้ต้องขังได้อีกหลายพันคน แต่เราต้องการหาวิธีที่ชัดเจนในการกินฟ้าทะลายโจร กระทรวงสาธารณสุขกำลังจะบอกกับเราว่าจะทำอย่างไร รวมถึงการควบคุมให้ราคาไม่แพงและพอเพียง ปัจจุบันหายากแต่เราสามารถเพาะพันธุ์ได้เร็ว แต่ต้องดูว่าเป็นพันธุ์ไหน หากเราได้พันธุ์ที่ดีจะทำให้ง่ายมากในการมาสกัดทำยา ซึ่งขณะนี้ขาดแคลนต้นฟ้าทะลายโจรแต่อีกเดือนสองเดือนจะไปได้ เราพร้อมเดินหน้า หลายๆจังหวัดดำเนินการแล้ว ซึ่งฟ้าทะลายโจรของแต่ละเรือนจำที่มีกล้าพันธุ์สามารถแบ่งให้ชาวบ้านไปปลูกได้ และอาจจะสอนวิธีการผลิต
จากนั้นนายสมศักดิ์ และคณะได้เดินชมการสาธิต การแปรรูปผลิตภัณฑ์สมุนไพร การบดอัดยาฟ้าทะลายโจร และการบรรจุแคปซูล โดยสามารถผลิตได้วันละ 10,000 เม็ด ซึ่งนายสมศักดิ์ได้ทดลองการบรรจุแคปซูลด้วย รวมถึงการทำน้ำกระชายและน้ำอัญชัญ และได้เดินชมแปลงปลูกฟ้าทะลายโจร การปักกิ่งเพื่อขยายพันธุ์โดยกลุ่มผู้ต้องขัง
วันอังคารที่ 5 ตุลาคม 2564
​โฆษกรัฐบาลเผย "S&P" คงอันดับความน่าเชื่อถือของไทยที่ BBB+ และมุมมองความน่าเชื่อถือประเทศ (Outlook) อยู่ในระดับมีเสถียรภาพคาด GDP  ไทยเติบโตร้อยละ 1.1 โดยประมาณในปีนี้
​โฆษกรัฐบาลเผย "S&P" คงอันดับความน่าเชื่อถือของไทยที่ BBB+ และมุมมองความน่าเชื่อถือประเทศ (Outlook) อยู่ในระดับมีเสถียรภาพคาด GDP  ไทยเติบโตร้อยละ 1.1 โดยประมาณในปีนี้
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า บริษัทจัดอันดับความน่าเชื่อถือ S&P Global Ratings (S&P) คงอันดับความน่าเชื่อถือของประเทศไทย (Sovereign Credit Rating) ที่ BBB+ และมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยยังเป็นระดับเดียวกับปี 2563 ปีนี้เศรษฐกิจไทยจะเติบโต (GDP Growth) ประมาณร้อยละ 1.1 และในช่วงปี 2565-2567 ร้อยละ 3.6 ต่อปีด้วย
รายงานผลการจัดอันดับความน่าเชื่อถือของบริษัทจัดอันดับความน่าเชื่อถือ S&P Global Ratings (S&P) ได้เผยแพร่รายงานผลการจัดอันดับความน่าเชื่อถือของประเทศไทย เมื่อวานนี้ (4 ตุลาคม 2564) คงอันดับความน่าเชื่อถือของประเทศไทย ที่ BBB+ และมุมมองความน่าเชื่อถือของประเทศไทย อยู่ในระดับมีเสถียรภาพ (Stable Outlook) ซึ่งเป็นระดับเดียวกับปี 2563 สาระสำคัญ ดังนี้
1. ภาคการคลังสาธารณะ (Public Finance)มีความเข้มแข็ง แม้ว่าไทยจะขาดดุลงบประมาณรายจ่ายประจำปี 2564-2565 และหนี้ของรัฐบาลเพิ่มขึ้น จากการดำเนินนโยบายการคลังของภาครัฐเพื่อแก้ไขปัญหา เยียวยา และฟื้นฟูเศรษฐกิจที่ได้รับผลกระทบจากการระบาดของโรคติดเชื้อไวรัสโควิด-19 แต่ S&P คาดว่า ปีนี้ GDP จะเติบโตที่ประมาณร้อยละ 1.1 และในช่วงปี 2565-2567 จะเติบโตเพิ่มขึ้นเฉลี่ยประมาณร้อยละ 3.6 ต่อปี จากการส่งออกและการท่องเที่ยวที่ปรับตัวดีขึ้นเนื่องจากสามารถควบคุมการระบาดของ COVID-19 และประชาชนได้รับวัคซีนอย่างทั่วถึงและคาดว่าเศรษฐกิจไทยจะกลับไปอยู่ที่ระดับเดิมก่อนเกิด COVID-19 ตั้งแต่ปี 2566 เป็นต้นไป จากการที่รัฐบาลยังสนับสนุนการลงทุนอย่างต่อเนื่องให้เป็นไปตามแผนแม่บทภายใต้ยุทธศาสตร์ชาติและแผนการปฏิรูปประเทศ อาทิ โครงการพัฒนาระเบียงเศรษฐกิจพิเศษภาคตะวันออก (EEC) และโครงการโครงสร้างพื้นฐานด้านคมนาคมขนส่ง รวมถึงการส่งเสริมการลงทุนร่วมภาครัฐและเอกชน (PPP) ที่ช่วยลดความเสี่ยงทางการคลังของรัฐและเป็นไปตามกรอบวินัยการเงินการคลังของภาครัฐ
2. ภาคการเงินต่างประเทศ (External Finance) ยังคงมีความแข็งแกร่ง โดยดุลบัญชีเดินสะพัดเกินดุล ไทยมีสภาพคล่องและทุนสำรองระหว่างประเทศอยู่ในระดับสูง และสภาพคล่องต่างประเทศ (External Liquidity) ของไทยยังอยู่ในระดับที่ไม่น่ากังวล รวมทั้งการดำเนินนโยบายทางการเงินและการรักษาเสถียรภาพด้านราคายังเป็นปัจจัยที่ช่วยสนับสนุนอันดับความน่าเชื่อถือของประเทศ
ทั้งนี้ S&P จะติดตามการเติบโตทางเศรษฐกิจของประเทศที่เป็นรูปธรรม รวมถึงเสถียรภาพทางการเมืองที่อาจส่งผลกระทบต่อประสิทธิภาพการดำเนินนโยบายทางเศรษฐกิจและสังคมของประเทศในระยะปานกลาง
"การคงอันดับความน่าเชื่อถือของประเทศไทยและการคาดการณ์การเติบโตเศรษฐกิจไทยของ S&P สะท้อนว่า การบริหารงานและมาตรการของรัฐภายใต้การกำกับของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินมาถูกทาง ช่วยสนับสนุนการฟื้นตัวเศรษฐกิจ สร้างความเชื่อมั่นให้กับผู้ประกอบการ และนักลงทุนทั้งในและต่างประเทศว่า เศรษฐกิจไทยปรับตัวดีขึ้นต่อเนื่องด้วย" นายธนกร กล่าว
............................................
วันจันทร์ที่ 28 มีนาคม 2565
แรงงานไทยเฮ!! ‘สุชาติ’เซ็นลงนามข้อตกลง 2 ฉบับ จัดหาแรงงานไปทำงานซาอุแล้ว
...
เมื่อวันที่ 28 มีนาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมคณะ ร่วมพิธีลงนามข้อตกลงความร่วมมือด้านแรงงานกับนายอะห์หมัด บิน สุไลมาน อัลรอยิฮี (H.E. Eng. Ahmad Sulaiman ALRajhi) รัฐมนตรีว่าการกระทรวงทรัพยากรมนุษย์และการพัฒนาสังคมซาอุดีอาระเบีย โดยมี นายสุรชัย ชัยตระกูลทอง ผู้ช่วยรัฐมนตรีประจำกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญชอบ สุทธมนัสวงษ์ ปลัดกระทรวงแรงงาน นายไพโรจน์ โชติกเสถียร อธิบดีกรมการจัดหางาน นายสธน เกษมสันต์ ณ อยุธยา อุปทูต ณ กรุงริยาด เข้าร่วมในครั้งนี้ด้วย ณ กระทรวงทรัพยากรมนุษย์และการพัฒนาสังคมซาอุดีอาระเบีย นายสุชาติ กล่าวว่า สืบเนื่องจากการหารือระหว่างกระทรวงแรงงานและกระทรวงทรัพยากรมนุษย์และการพัฒนาสังคมซาอุดีอาระเบีย ในระหว่างการเยือนซาอุดีอาระเบียอย่างเป็นทางการของท่านนายกรัฐมนตรี พล.อ.ประยุทธ์ จันทร์โอชา เมื่อวันที่ 25-26 มกราคมที่ผ่านมา ซึ่งซาอุดีอาระเบียมีความต้องการแรงงานไทยไปทำงานในซาอุดีอาระเบีย กระทรวงแรงงานได้ขานรับนโยบายจากนายกรัฐมนตรี ผลักดันความร่วมมือด้านแรงงานระหว่างสองประเทศมาอย่างต่อเนื่องเพื่อเร่งดำเนินการขับเคลื่อนให้เป็นรูปธรรมโดยเร็ว เพื่อหารือกับหน่วยงานที่เกี่ยวข้องและจัดทำความตกลงด้านแรงงานระหว่างสองประเทศ การเตรียมความพร้อมในการพัฒนากำลังแรงงานให้ตรงกับความต้องการของนายจ้างและสถานประกอบการของซาอุดีอาระเบีย และการดำเนินการรับสมัครคนงานที่ประสงค์จะเดินทางไปทำงานในซาอุดีอาระเบีย จนนำไปสู่การบรรลุข้อตกลงด้านแรงงาน ซึ่งในวันนี้ตนและคณะจึงได้เดินทางมาลงนามในความตกลงดังกล่าว จำนวน 2 ฉบับ ได้แก่ ฉบับแรก คือความตกลงว่าด้วยการจัดหาแรงงานระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย และอีกฉบับเป็นความตกลงว่าด้วยการจัดหาแรงงานในบ้านระหว่างกระทรวงแรงงานแห่งราชอาณาจักรไทยและกระทรวงทรัพยากรมนุษย์และการพัฒนาสังคมแห่งราชอาณาจักรซาอุดีอาระเบีย
นายสุชาติ กล่าวต่อว่า สาระสำคัญของความตกลงด้านแรงงานทั้งสองฉบับนี้เป็นการกำหนดกระบวนการจัดหางานตามกฎหมายของคู่ภาคี ตั้งแต่การจัดหาจนถึงการส่งกลับประเทศ ให้ความสำคัญลำดับแรกกับการจัดหาแรงงาน โดยการจัดการหรือกำกับโดยรัฐบาลของประเทศคู่ภาคี ทั้งนี้ หากต้องจัดหาแรงงานโดยหน่วยงานจัดส่งที่ได้รับการจดทะเบียนและมีจริยธรรม มีการควบคุมค่าใช้จ่ายอย่างเคร่งครัด ห้ามการหักค่าใช้จ่ายจากการตัดเงินเดือนของแรงงาน และมีการบังคับใช้กฎหมายและมาตรการคุ้มครองแรงงานที่เคร่งครัด รวมทั้งทั้งสองประเทศต้องร่วมมือกันเร่งรัดการยุติปัญหาอันเกิดจากการปฏิบัติตามและการบังคับใช้บทบัญญัติแห่งข้อตกลงทั้งสองฉบับนี้
“การลงนามความตกลงด้านแรงงานในครั้งนี้ นับเป็นก้าวประวัติศาสตร์สำคัญที่จะทำให้การจัดหาแรงงานไทยไปทำงานในประเทศซาอุดีอาระเบียเป็นไปอย่างถูกต้องตามกฎหมาย โดยคำนึงถึงพันธกรณีระหว่างประเทศด้านแรงงานของทั้งสองประเทศ และความร่วมมือในการต่อต้านการค้ามนุษย์ ปกป้องคุ้มครองสิทธิของนายจ้างและแรงงาน รวมถึงการบังคับใช้กฎระเบียบ สัญญาจ้างงานระหว่างกันที่เป็นธรรม แรงงานได้รับค่าจ้าง สวัสดิการและสิทธิประโยชน์ตามกฎหมาย รวมทั้งจะทำให้ภาคแรงงานของไทยสามารถเดินทางกลับซาอุฯ ได้อีกครั้ง ซึ่งจะเพิ่มโอกาสการทำงานให้แรงงานไทย รวมถึงช่วยพัฒนาทักษะแรงงานไทย ต่อยอดไปยังความร่วมมือด้านอื่น ๆ และยังเป็นการเพิ่มขีดความสามารถในการแข่งขันของประเทศอีกด้วย”นายสุชาติ กล่าวในท้ายสุด
วันจันทร์ที่ 28 มีนาคม 2565
เห็นชอบต่อใบอนุญาตทำงานแรงงาน 3 สัญชาติโดยไม่ต้องกลับประเทศต้นทาง
วันอาทิตย์ที่ 20 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวกแก่ภาคธุรกิจโดยเห็นชอบให้คนต่างด้าว 3 สัญชาติ ได้แก่ กัมพูชา ลาว และเมียนมา ที่เข้ามาทำงานในประเทศไทยตามบันทึกความเข้าใจว่าด้วยความร่วมมือด้านแรงงาน หรือ MOU ซึ่งมีวาระการจ้างงานครบ 4 ปี ในปีนี้ ระหว่างวันที่ 1 ม.ค. – 31 ธ.ค.2565 จำนวนทั้งสิ้นกว่า 1 แสนคน สามารถดำเนินการขออนุญาตทำงาน หรือ ขอต่ออายุใบทำงานและขอรับการตรวจอนุญาตให้อยู่เป็นการชั่วคราวต่อไปได้อีกไม่เกิน 2 ปี โดยไม่ต้องเดินทางกลับออกไปประเทศต้นทาง เพื่อแก้ไขปัญหาการเดินทางเข้า-ออกประเทศที่ยังไม่สะดวกรวดเร็วเนื่องจากสถานการณ์การแพร่ระบาดของโรคโควิด-19 ให้ผู้ประกอบการไทยที่ต้องการกำลังแรงงานต่างด้าวช่วยขับเคลื่อนธุรกิจสามารถดำเนินกิจการต่อไปได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 10 สิงหาคม 2565
นายกรัฐมนตรีติดตามการช่วยเหลือประชาชนจากสถานการณ์น้ำท่วมใกล้ชิด กำชับหน่วยงานดูแลให้ความช่วยเหลือและบริหารจัดการน้ำเตรียมความพร้อมหลังกรมอุตุนิยมวิทยาออกประกาศเตือนดีเปรสชัน
นายกรัฐมนตรีติดตามการช่วยเหลือประชาชนจากสถานการณ์น้ำท่วมใกล้ชิด กำชับหน่วยงานดูแลให้ความช่วยเหลือและบริหารจัดการน้ำเตรียมความพร้อมหลังกรมอุตุนิยมวิทยาออกประกาศเตือนดีเปรสชัน “มู่หลาน” ทวีกำลังเป็นพายุโซนร้อน ทำให้ภาคเหนือ อีสาน และตะวันออกมีฝนตกหนัก
วันนี้ (10 สิงหาคม 2565) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามการให้ความช่วยเหลือประชาชนที่ได้รับผลกระทบจากภาวะน้ำท่วมในหลายพื้นที่ของหน่วยงานต่างๆ อย่างใกล้ชิด ซึ่งหน่วยงานต่างๆ ได้รายงานงานดำเนินงานให้รับทราบโดยต่อเนื่องทั้งส่วนของกระทรวงมหาดไทย กระทรวงกลาโหม และกระทรวงคมนาคม
นายกรัฐมนตรีได้กำชับทุกหน่วยงานที่ดูแลในเรื่องการดูแลให้ความช่วยเหลือให้เตรียมเครื่องมือ อุปกรณ์และกำลังคนให้พร้อมอยู่ตลอดเวลา ขณะที่หน่วยงานที่ดูแลในเรื่องของการบริหารจัดการน้ำ การพร่องน้ำจากแหล่งเก็บน้ำทั้งเขื่อน อ่างเก็บน้ำขนาดใหญ่ ขอให้ดำเนินการด้วยความระมัดระวังพิจารณาควบคู่ทั้งความมั่นคงของแหล่งเก็บกักน้ำ ความปลอดภัยทรัพย์สินบ้านเรือน และผลกระทบต่อพื้นที่เพาะปลูกของประชาชน เนื่องจากยังเหลือฤดูฝนอยู่อีกหลายเดือนและทางกรมอุตุนิยมวิทยายังได้ออกคำเตือนการเกิดพายุและปริมาณฝนที่จะเพิ่มขึ้นอยู่เป็นระยะ
น.ส.ไตรศุลี กล่าวว่า ล่าสุด กรมอุตุนิยมวิทยาได้ออกประกาศกรมอุตุนิยมวิทยา เรื่อง พายุโซนร้อนมู่หลาน ฉบับที่ 4 ลงวันที่ 10 ส.ค. 2565 เตือนผลกระทบจากพายุดีเปรสชันบริเวณทะเลจีนใต้ตอนบนที่ได้ทวีกำลังขึ้นเป็นพายุโซนร้อนมู่หลาน ซึ่งคาดว่าจะเคลื่อนขึ้นฝั่งบริเวณประเทศเวียดนามตอนบน ในวันที่ 11 ส.ค. ส่งผลทำให้ในช่วงวันที่ 11-13 ส.ค. 2565 มีฝนตกหนักถึงหนักมากบางแห่งในประเทศไทย บริเวณภาคเหนือ ภาคตะวันออกเฉียงเหนือ และภาคตะวันออก ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่ม เตือนให้ประชาชนทั้งในพื้นที่ภาคเหนือ ตะวันออกเฉียงเหนือและตะวันออกระวังอันตรายจากฝนตกหนักถึงหนักมากและฝนที่ตกสะสมและติดตามประกาศจากกรมอุตุนิยมวิทยาอย่างใกล้ชิด
“เนื่องจากประเทศไทยจะยังอยู่ในฤดูฝนและกรมอุตุนิยมวิทยาได้ออกประกาศเตือนการเกิดพายุอยู่เป็นระยะ นายกรัฐมนตรีห่วงใยผลกระทบที่จะเกิดต่อประชาชน ทั้งอันตรายต่อชีวิตทรัพย์สินและต่อพื้นที่การเพาะปลูก จึงได้กำชับขอให้หน่วยงานที่เกี่ยวข้องมีการประสานการทำงานเพื่อให้สามารถเข้าให้ความช่วยเหลือประชาชนเป็นไปอย่างมีประสิทธิภาพลดผลกระทบและเกิดความเสียหายน้อยที่สุด” น.ส.ไตรศุลี กล่าว
วันอังคารที่ 10 สิงหาคม 2564
“รัฐวิสาหกิจยังคงเบิกจ่ายงบลงทุนได้ตามเป้าหมายอย่างต่อเนื่อง ดันการลงทุนภาครัฐพยุงเศรษฐกิจ”
ณ สิ้นเดือนมิถุนายน 2564 รัฐวิสาหกิจ 43 แห่ง ที่ สคร. กำกับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 191,891 ล้านบาท หรือคิดเป็นร้อยละ 101ของแผนการเบิกจ่ายสะสม
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นเดือนมิถุนายน 2564 รัฐวิสาหกิจ 43 แห่ง ที่ สคร. กำกับดูแลโดยตรงมีผลการเบิกจ่ายงบลงทุนสะสม เป็นไปตามแผน โดยสามารถเบิกจ่ายได้ 191,891 ล้านบาท หรือคิดเป็นร้อยละ 101 ของแผนการเบิกจ่ายสะสม ประกอบด้วยการเบิกจ่ายงบลงทุน 9 เดือนของรัฐวิสาหกิจระบบปีงบประมาณ (ตั้งแต่เดือนตุลาคม 2563 – เดือนมิถุนายน 2564) 34 แห่ง จำนวน 112,744 ล้านบาท หรือคิดเป็นร้อยละ 98 ของแผนการเบิกจ่ายสะสม และการเบิกจ่ายงบลงทุน 6 เดือนของรัฐวิสาหกิจระบบปีปฏิทิน (เดือนมกราคม 2564 – เดือนมิถุนายน 2564 ) 9 แห่ง จำนวน 79,146 ล้านบาท หรือคิดเป็นร้อยละ 106 ของแผนเบิกจ่ายสะสม
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเสริมว่า ณ สิ้นเดือน มิถุนายน 2564 รัฐวิสาหกิจหลายแห่งสามารถเบิกจ่ายได้เป็นไปตามแผนหรือสูงกว่าแผน เช่น การรถไฟแห่งประเทศไทย (รฟท.) การรถไฟฟ้าขนส่งมวลชนแห่งประเทศไทย (รฟม.) และการไฟฟ้านครหลวง (กฟน.) โดยมีโครงการลงทุนขนาดใหญ่ ที่สามารถเบิกจ่ายได้สูงกว่าแผน อาทิ โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร - นครราชสีมา) โครงการรถไฟฟ้าชานเมือง (สายสีแดง) ช่วงบางซื่อ – รังสิต และโครงการรถไฟความเร็วสูงเชื่อม 3 สนามบิน ของ รฟท. โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี ของ รฟม. และแผนปรับปรุง และขยายระบบจำหน่ายพลังงานไฟฟ้าฉบับที่ 12 ของ กฟน. ทั้งนี้ มีโครงการลงทุนขนาดใหญ่ที่เบิกจ่ายล่าช้า เช่น โครงการพัฒนาท่าอากาศยานสุวรรณภูมิ (ปีงบประมาณ 2554 - 2560) และโครงการทางวิ่งเส้นที่ 3 ท่าอากาศยานสุวรรณภูมิ ของบริษัท ท่าอากาศยานไทย จำกัด (มหาชน) โครงการก่อสร้างรถไฟทางคู่ช่วงนครปฐม – ชุมพร และโครงการรถไฟฟ้าชานเมือง (สายสีแดง) ช่วงบางซื่อ - ตลิ่งชัน ของ รฟท. และแผนก่อสร้างอาคารศูนย์บริหารทางพิเศษ (ระยะที่ 2) ของการทางพิเศษแห่งประเทศไทย
นางปานทิพย์ ศรีพิมล ผู้อำนวยการ สคร. กล่าวสรุปว่า ในเดือนมิถุนายน 2564 รัฐวิสาหกิจส่วนใหญ่ สามารถเบิกจ่ายงบลงทุนได้ดีและเป็นไปตามแผน อย่างไรก็ดี ปัจจุบันจากสถานการณ์การแพร่ระบาดของโรค COVID-19 ส่งผลกระทบต่อบางโครงการ/แผนงานเนื่องจากบุคลากรไม่สามารถเข้าพื้นที่ที่อยู่ในเขตควบคุมและเฝ้าระวังเพื่อก่อสร้างหรือตรวจรับงานได้ รวมทั้งขาดแคลนแรงงานในการก่อสร้าง ดังนั้น สคร. จึงได้ทำงานร่วมกับรัฐวิสาหกิจอย่างใกล้ชิด และประสานการทำงานร่วมกับกระทรวงต่างๆ ในที่ประชุมคณะกรรมการผู้ช่วยรัฐมนตรีเมื่อวันที่ 19 กรกฎาคม 2564 ที่ผ่านมา เพื่อช่วยผลักดันโครงการลงทุนของรัฐวิสาหกิจที่ยังสามารถดำเนินการได้ และเตรียมความพร้อมการดำเนินการในเรื่องต่างๆ เพื่อให้การลงทุนของรัฐวิสาหกิจเป็นไปตามเป้าหมายและเป็นเครื่องมือของภาครัฐในการสนับสนุนการฟื้นตัวของเศรษฐกิจต่อไป
วันพุธที่ 16 มีนาคม 2565
องค์การขนส่งมวลชนกรุงเทพชี้แจงประเด็นราคาน้ำมันแพง เชิญชวนประชาชนขึ้นรถเมล์
องค์การขนส่งมวลชนกรุงเทพ (ขสมก.) กระทรวงคมนาคม ยังคงเคียงข้างประชาชน พร้อมให้บริการด้วยมาตรฐานการบริการ ราคาประหยัด สะอาดและปลอดภัย
นายกิตติกานต์ จอมดวง จารุวรพลกุล ผู้อำนวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่สื่อมวลชนได้นำเสนอข่าว กรณี องค์การขนส่งมวลชนกรุงเทพ (ขสมก.) เชิญชวนประชาชนจอดรถไว้ที่บ้าน แล้วเดินทางไปกับรถโดยสารสาธารณะของ ขสมก. เพื่อความประหยัด สะดวก สบาย และปลอดภัยในช่วงที่สถานการณ์ราคาน้ำมันสูงขึ้น โดยระบุว่ารถโดยสารสาธารณะของ ขสมก. ยังคงเคียงข้างประชาชน พร้อมให้บริการด้วยมาตรฐานการบริการ ราคาประหยัด สะอาดและปลอดภัย
จากสถานการณ์ราคาน้ำมันปรับตัวสูงขึ้นอย่างต่อเนื่อง ขสมก. ตระหนักถึงความเดือดร้อนของประชาชนและผู้ใช้บริการเป็นอย่างยิ่ง จึงมุ่งมั่นตั้งใจในการร่วมแก้ไขปัญหาและเป็นทางเลือกหนึ่งให้กับประชาชนและผู้ใช้บริการ ในการเดินทางด้วยรถโดยสารสาธารณะที่ราคาประหยัด สะดวก สะอาด และปลอดภัย โดย ขสมก. ได้จัดเตรียมมาตรการรองรับ ดังนี้
1. จัดเตรียมรถโดยสารทุกคันให้อยู่ในสภาพมั่นคง แข็งแรงและสะอาดปลอดภัยพร้อมให้บริการ
2. ปรับเพิ่มความถี่การปล่อยรถโดยสารให้มากขึ้น เพื่อลดปัญหารถโดยสารขาดระยะ
3. แผนการจัดหารถโดยสารใหม่ที่ใช้พลังงานสะอาดเป็นมิตรต่อสิ่งแวดล้อม เพื่อรองรับการให้บริการประชาชนและผู้ใช้บริการได้อย่างมีประสิทธิภาพ
นอกจากนี้ ขสมก. มีความห่วงใยด้านความสะอาด ปลอดภัยของผู้ใช้บริการ โดยมีการฉีดพ่นและเช็ดทำความสะอาดรถโดยสารด้วยแอลกอฮอล์ทุกคันทุกเที่ยววิ่งก่อนออกให้บริการ เพื่อป้องกันและลดความเสี่ยงจากการแพร่ระบาดของโรคติดเชื้อไวรัส COVID-19 ตามมาตรการป้องกันโรคของกรมควบคุมโรค กระทรวงสาธารณสุขมาโดยตลอด และพร้อมให้บริการเคียงข้างประชาชนในทุกสถานการณ์ เพื่อให้ประชาชนทุกคนสามารถเข้าถึงระบบขนส่งสาธารณะได้อย่างเท่าเทียมและทั่วถึง สอดคล้องกับนโยบายภาครัฐในการสนับสนุนให้ทุกภาคส่วนช่วยกันประหยัดพลังงาน ลดการใช้รถยนต์ส่วนตัว และหันมาใช้บริการรถโดยสารสาธารณะแทน
วันอาทิตย์ที่ 22 สิงหาคม 2564
เริ่มแล้ว รถโมบายพาณิชย์ ลดราคาช่วยประชาชน
วันพฤหัสบดีที่ 22 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
​รัฐบาลส่งรถโมบายพาณิชย์ลดราคาช่วยประชาชน จำหน่ายสินค้าอุปโภคบริโภคราคาประหยัด เช่น ข้าวหอมไทย 5 กก. ราคา 120 บาท ไข่ไก่แผงขนาด 30 ฟอง ราคา 89 บาท น้ำมันพืช 1 ลิตร ราคา 42 บาท น้ำตาลทราย กก.ละ 20 บาท เป็นต้น โครงการนี้ดำเนินการภายใต้มาตรการความปลอดภัยด้านสาธารณสุข คือ เจ้าหน้าที่จำหน่ายสินค้าต้องตรวจเชื้อทุกสัปดาห์ สวมหน้ากากอนามัยและถุงมือตลอดเวลา สินค้าทั้งหมดผ่านการฉีดพ่นฆ่าเชื้อ และให้ผู้ซื้อสั่งสินค้าผ่านใบสั่งซื้อ โดยเจ้าหน้าที่จะเป็นผู้จัดสินค้าใส่ถุงให้ทุกคน สำหรับรถโมบายพาณิชย์ได้ดำเนินการแล้วในพื้นที่ กทม. ปริมณฑล และ 4 จังหวัดชายแดนภาคใต้ รวมกว่า 300 คัน และมีแผนจะกระจายให้ครอบคลุมทุกจังหวัดทั่วประเทศต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 22 สิงหาคม 2564
เพิ่มจุดฉีดวัคซีนโควิด-19 แก่ผู้ประกันตน 4 จังหวัด
วันอาทิตย์ที่ 11 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มจุดบริการวัคซีนโควิด-19 แก่ผู้ประกันตน ม.33 ใน 4 จังหวัดเศรษฐกิจ ประกอบด้วย จ.ชลบุรี ได้แก่ นิคมอุตสาหกรรมอมตะซิตี้ เซ็นทรัลพลาซ่าชลบุรี แปซิฟิกพาร์คศรีราชา และเซ็นทรัลมารีน่า พัทยา จ.ระยอง ได้แก่ สวนอุตสาหกรรมสยามอีสเทิร์นอินดัสเตรียลปาร์ค ปลวกแดง และ บริษัท SCG เคมีคอลไทย จำกัด จ.ฉะเชิงเทรา ได้แก่ บริษัท เดลต้า อีเลคทรอนิคส์ ประเทศไทย และ จ.สมุทรปราการ ได้แก่ บริษัท ไทยยามาฮ่ามอเตอร์ จำกัด หอประชุมที่ว่าการ อ.พระสมุทรเจดีย์ บริษัท ต่อยอดเฟรช ประเทศไทย จำกัด และหอชมเมือง สมุทรปราการ ทั้งนี้ เพื่อเร่งฉีดวัคซีนให้แก่ประชาชนวัยทำงานที่ยังต้องติดต่อพบเจอกับคนจำนวนมาก สอบถามรายละเอียดได้ที่สายด่วนประกันสังคม 1506 ตลอด 24 ชั่วโมง
​
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 28 มิถุนายน 2564
ไทยยืนหนึ่งในอาเซียน ประเทศด้านการพัฒนาที่ยั่งยืน 3 ปีซ้อน
....
ข่าวดีที่ต้องรีบแชร์ ล่าสุด ประเทศไทยได้รับการจัดอันดับด้านการพัฒนาที่ยั่งยืนประจำปี 2564 โดยอยู่ลำดับที่ 43 จาก 165 ประเทศทั่วโลก และเป็นอันดับ 1 ของภูมิภาคอาเซียนติดต่อกันเป็นปีที่ 3 แล้ว จากรายงานการพัฒนาที่ยั่งยืน ประจำปี 2564 ของเครือข่ายการแก้ไขปัญหาการพัฒนาที่ยั่งยืน (SDSN) และมูลนิธิ Bertelsmann Stiftung (https://dashboards.sdgindex.org/rankings)
.
โดยปีนี้ประเทศไทยได้คะแนนรวมถึง 74.19 คะแนน ซึ่งสูงกว่าเมื่อปี 2563 และยังสูงกว่าคะแนนเฉลี่ยในภูมิภาคที่อยู่ที่ 67.93 คะแนนอีกด้วย
.
นอกจากนี้ ไทยได้บรรลุเป้าหมายการพัฒนาที่ยั่งยืน (SDGs) เป้าหมายที่ 1 คือ การขจัดความยากจน แต่ยังคงมีเป้าหมายที่เป็นความท้าทาย ได้แก่ การขจัดความหิวโหย การมีสุขภาพและความเป็นอยู่ที่ดี การลดความเหลื่อมล้ำ การใช้ประโยชน์จากมหาสมุทรและทรัพยากรทางทะเล และการใช้ประโยชน์จากระบบนิเวศทางบก ที่จะต้องเร่งเดินหน้าปรับปรุงแก้ไขต่อไป
Cr. กระทรวงการต่างประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 14 กรกฎาคม 2564
Govt Spokesperson: PM is not against mixing and matching of COVID-19 vaccines
Govt Spokesperson: PM is not against mixing and matching of COVID-19 vaccines
July 14, 2021, Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha handed down a policy for immediate acquisition and provision of COVID-19 vaccines to the public.According to medical statistics,although vaccination may not stop the people from catching the virus, itsubstantially reducesthe severity of symptomsand fatality, especially in the elderlies and those with underlying diseases.
According to the Government Spokesperson,the Prime Minister is not againstthemixing and matchingofCOVID-19vaccines,but would like tocall on all sectors totake into considerationadvices of the NationalCommunicable Disease Committee. This is in line withthe World Health Organization's chief scientistSoumya Swaminathan’sconcern overthe issue, as she saidthat itwould bea little bit of a dangerous trend, andpeople should follow public health advice and not make their own decisions on vaccine mixing or taking additional doses.She also suggested thatpublic health agencies provide advice based on available data, and that immunogenicity and safety both need to be evaluated.
วันพุธที่ 21 กรกฎาคม 2564
บริษัท ขนส่ง จำกัด ประกาศหยุดเดินรถทุกเส้นทางชั่วคราว ตั้งแต่วันที่ 21 กรกฎาคม - 2 สิงหาคม 2564
ส่วนบริการรับส่งพัสดุภัณฑ์ ยังเปิดให้บริการตามปกติทุกวัน ตั้งแต่เวลา 06.00 - 19.30 น.
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ที่มีความรุนแรงเพิ่มขึ้นอย่างต่อเนื่อง ส่งผลให้รัฐบาลต้องเพิ่มมาตรการป้องกันการแพร่ระบาดขั้นสูงสุด อีกทั้งเพื่อให้เป็นไปตามข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 28) ลงวันที่ 17 กรกฎาคม 2564 ที่ขอความร่วมมือประชาชนงดหรือชะลอการเดินทางข้ามเขตพื้นที่จังหวัดที่ไม่มีเหตุจำเป็น เพื่อควบคุมสถานการณ์การแพร่ระบาด
บขส. จึงขอแจ้งหยุดให้บริการเดินรถเส้นทางภาคเหนือ ภาคตะวันออกเฉียงเหนือและภาคตะวันออก และภาคใต้ ทุกเส้นทางชั่วคราว ตั้งแต่วันที่ 21 กรกฎาคม - 2 สิงหาคม 2564 หรือจนกว่าจะมีประกาศคำสั่งเปลี่ยนแปลง
ทั้งนี้ผู้โดยสารที่ซื้อตั๋วเดินทางล่วงหน้า ระหว่างวันที่ 21 กรกฎาคม - 2 สิงหาคม 2564 สามารถติดต่อขอคืนตั๋ว หรือเลื่อนการเดินทางได้ จนถึงสิ้นปี 2564 ณ ช่องจำหน่ายตั๋วของ บขส. ทั่วประเทศ ส่วนผู้โดยสารที่ใช้สิทธิ์บัตรสวัสดิการแห่งรัฐ ไม่สามารถขอคืนเงินค่าตั๋วได้ แต่สามารถแจ้งเลื่อนการเดินทางได้ ทั้งนี้เงื่อนไขเป็นไปตามที่บริษัทฯ กำหนด สอบถามข้อมูลเพิ่มเติมที่ Call Center 1490 เรียก บขส. ตลอด 24 ชั่วโมง
สำหรับผู้โดยสารที่มีความจำเป็นต้องเดินทางสามารถติดต่อสอบถามการให้บริการจากผู้ประกอบการรถร่วมได้โดยตรง และในการเดินทางข้ามจังหวัดขอให้ตรวจสอบประกาศ/คำสั่งจังหวัด มาตรการเข้า - ออก ในแต่ละจังหวัด และข้อมูลสถานการณ์จากเว็บไซต์ของ ศบค. หรือของจังหวัด ก่อนการเดินทาง รวมทั้งขอให้ผู้ใช้บริการปฏิบัติตามมาตรการสาธารณสุข D-M-H-T-T-A อย่างเคร่งครัด
ในส่วนของบริการรับ - ส่งพัสดุภัณฑ์ บขส. ยังเปิดให้บริการตามปกติ ทั้งภาคเหนือ (สายเชียงใหม่ เชียงราย) ภาคอีสาน (สายนครพนม หนองคาย อุบลราชธานี) และภาคใต้ (ภูเก็ต หาดใหญ่ สุไหงโก-ลก) ตั้งแต่เวลา 06.00 - 19.30 น. สอบถามข้อมูลเพิ่มเติมได้ที่ ศูนย์รับ - ส่งพัสดุภัณฑ์ (จตุจักร) โทร. 095-890-1687 และ 02-537-8480
วันพฤหัสบดีที่ 17 มิถุนายน 2564
รมช.ธรรมนัส เดินหน้ามอบหนังสืออนุญาต ส.ป.ก. 4-01 แก่พี่น้องเกษตรกร จ.ขอนแก่น
รมช.ธรรมนัส เดินหน้ามอบหนังสืออนุญาต ส.ป.ก. 4-01 แก่พี่น้องเกษตรกร จ.ขอนแก่น พร้อมมอบนโยบายสร้างการรับรู้เกี่ยวกับสิทธิและหน้าที่ของผู้ได้รับการจัดที่ดินในเขตปฏิรูปที่ดิน
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังเป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)ภายใต้โครงการสร้างการรับรู้เกี่ยวกับสิทธิและหน้าที่ของผู้ได้รับการจัดที่ดินในเขตปฏิรูปที่ดินณที่ว่าการอำเภอซำสูงอำเภอซำสูงจังหวัดขอนแก่นว่ากระทรวงเกษตรและสหกรณ์โดยสำนักงานการปฏิรูปที่ดินเพื่อเกษตรกรรมจังหวัดขอนแก่นได้มีการดำเนินงานภารกิจการจัดที่ดินและมอบหนังสืออนุญาตให้เข้าทำประโยชน์ในเขตปฏิรูปที่ดิน(ส.ป.ก. 4-01)ให้เกษตรกรทั้งที่ดินทำกินและที่ดินชุมชนแล้วจำนวนทั้งสิ้น780ราย8,063ไร่ทั้งเพื่อเป็นการสร้างความรู้ความเข้าใจในหลักเกณฑ์ระเบียบข้อกฎหมายตลอดถึงสิทธิและหน้าที่ของเกษตรกรในเขตปฏิรูปที่ดินปลูกจิตสำนึกให้เกิดความรักหวงแหนในที่ดินของตนและเพื่อไม่ให้เกษตรกรทำผิดระเบียบรวมทั้งเป็นการอำนวยความสะดวกให้เกษตรกรที่อยู่ห่างไกลจากตัวจังหวัดได้รับการบริการที่เข้าถึงได้ง่ายประหยัดค่าใช้จ่ายในการเดินทาง
“วันนี้มีความยินดีเป็นอย่างยิ่งที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดินแก่พี่น้องเกษตรกรในอำเภอเมืองอำเภอน้ำพองและอำเภอซำสูงจังหวัดขอนแก่นจำนวน300รายถึงแม้ที่ดินที่ได้รับนั้นมีการห้ามซื้อห้ามขายแต่ก็สามารถโอนสิทธิหรือตกทอดทางมรดกสิทธิให้ทายาทตามกฎหมายได้จึงขอให้พี่น้องเกษตรกรช่วยกันบำรุงรักษาที่ดินที่ได้รับมอบให้มีการทำการเกษตรอย่างยั่งยืนต่อไปโดยน้อมนำศาสตร์พระราชาเป็นแนวทางการปฏิบัติทั้งในด้านหลักปรัชญาของเศรษฐกิจพอเพียงเกษตรทฤษฎีใหม่การรวมกลุ่มเกษตรกรและสร้างความเข้มแข็งในพื้นที่ซึ่งจะส่งเสริมให้ชุมชนและพี่น้องเกษตรกรเกิดการพัฒนาอย่างมั่นคงและยั่งยืน”ร้อยเอกธรรมนัสกล่าว
นอกจากนี้ร้อยเอกธรรมนัสยังกล่าวเพิ่มเติมอีกว่าทางกระทรวงเกษตรฯยังมีหน่วยภายใต้สังกัดที่พร้อมให้การสนับสนุนดูแลและช่วยเหลือพี่น้องเกษตรกรในการประกอบอาชีพการเกษตรได้อย่างมั่นคงโดยมีการทำงานแบบบูรณาการร่วมกันเช่นสำนักงานเกษตรจังหวัดสำนักงานปศุสัตว์จังหวัดสำนักงานประมงจังหวัดสถานีพัฒนาที่ดินโครงการชลประทานฯลฯซึ่งพร้อมให้ความช่วยเหลือในด้านการปลูกพืชการเลี้ยงสัตว์การประมงการเพาะเลี้ยงสัตว์น้ำการปรับปรุงบำรุงดินการบริหารจัดการน้ำเป็นต้นและหากพี่น้องเกษตรกรประสบปัญหาการขาดแคลนเงินทุนในการประกอบอาชีพก็สามารถนำหนังสืออนุญาตฯที่ได้รับนี้เป็นหลักประกันการกู้เงินจากธ.ก.ส.ได้หรืออาจรวมกลุ่มกันอย่างน้อย3คนเพื่อขอกู้เงินจากกองทุนการปฏิรูปที่ดินเพื่อเกษตรกรรมด้วยการติดต่อสำนักงานการปฏิรูปที่ดินจังหวัดขอนแก่นได้
วันอังคารที่ 28 ธันวาคม 2564
Cabinet approves amendment of Doping Control Act in Sports
Cabinet approves amendment of Doping Control Act in Sports
December 28, 2021, Government Spokesperson Thanakorn Wangboonkongchana disclosed that the cabinet has made approval to the draft Royal Decree on Amendment of Doping Control Act in Sports (B.E. 2555), B.E. …, as proposed by Office of Council of State. The amendment is aimed to be in line with World Anti-Doping Agency (WADA)’s principles, and has been done as a royal decree to speed up the process. Upon the completion of the amendment process, Sports Authority of Thailand will liaise with WADA on the lift of ban including the use of national flag at the international sports events, especially at the Asian Games to be held in People’s Republic of China in 2022.
The amendment has been made on 24 sections of the Doping Control Act in Sports B.E. 2555, related to WADA standards, i.e., definition of terms, restructuring of related committees to ensure operating independence, and penalties.
วันพฤหัสบดีที่ 27 มกราคม 2565
กรมทางหลวง ยกระดับโครงข่ายเร่งปรับปรุงทางหลวงสาย 1 ช่วงอำเภอแม่ลาว - แม่สาย จังหวัดเชียงราย
เพิ่มประสิทธิภาพความปลอดภัย หนุนเศรษฐกิจ การท่องเที่ยว เชื่อมโยงเส้นทางระหว่างภูมิภาคให้สมบูรณ์ตลอดสาย คาดแล้วเสร็จกลางปี 2566
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายการพัฒนาโครงสร้างพื้นฐานด้านคมนาคมขนส่งปรับปรุงโครงสร้างพื้นฐานทางถนนในพื้นที่ภาคเหนือ พร้อมเร่งรัดโครงการบูรณะโครงข่ายทางหลวงเชื่อมโยงระหว่างภาคทางหลวงหมายเลข 1 สายอำเภอแม่ลาว - แม่สาย ระยะทาง 95.57 กิโลเมตร ให้แล้วเสร็จทันตามกำหนดเวลา เพื่อเสริมสร้างโครงข่ายทางหลวงพื้นที่ภาคเหนือให้สมบูรณ์ตลอดสายทาง
ทางหลวงหมายเลข 1 (ถนนพหลโยธิน) สายอนุสาวรีย์ - หลักสี่ - กลางสะพานแม่น้ำสาย(เขตแดนไทย - เมียนมา) เริ่มต้นที่อนุสาวรีย์ชัยสมรภูมิ กรุงเทพฯ ผ่านภาคกลางและมุ่งเข้าสู่ภาคเหนือของไทย สิ้นสุดที่ด่านพรมแดนสาธารณรัฐแห่งสหภาพเมียนมา รวมระยะทาง 994.7 กิโลเมตร โดยเส้นทาง ช่วงอำเภอแม่ลาว - แม่สาย จังหวัดเชียงราย สามารถเดินทางเชื่อมต่อไปยังจังหวัดในพื้นที่ภาคเหนือได้ หลายเส้นทางด้วยกัน ซึ่งกรมทางหลวง (ทล.) ได้เปิดให้บริการเส้นทางนี้มานาน ประกอบกับมีรถบรรทุกสินค้าและรถยนต์ทั่วไปใช้บริการมากขึ้น เป็นเหตุให้โครงสร้างชั้นทางและสภาพผิวทางเสียหาย แม้จะบำรุงรักษาสม่ำเสมอ ทล. เล็งเห็นความจำเป็นจึงดำเนินโครงการบูรณะทางหลวงสายดังกล่าว เพื่อให้มีความสะดวก ปลอดภัยและรองรับการเพิ่มขึ้นของปริมาณจราจรในพื้นที่จังหวัดเชียงราย
ทล. โดยสำนักก่อสร้างทางที่ 1 จึงเร่งดำเนินโครงการบูรณะโครงข่ายทางหลวงเชื่อมโยงระหว่างภาค ทางหลวงหมายเลข 1 สายอำเภอแม่ลาว - แม่สาย เป็นตอน ๆ มีจุดเริ่มต้นโครงการอยู่ในพื้นที่อำเภอพาน จังหวัดเชียงราย และจุดสิ้นสุดโครงการอยู่ที่บริเวณด่านศุลกากรแม่สาย จังหวัดเชียงราย แบ่งการก่อสร้างเป็น 2 ตอน คือตอนที่ 1 ระหว่าง กม. ที่ 890 + 370 - 933 + 481 ระยะทาง 40.08 กิโลเมตร และตอนที่ 2 ระหว่าง กม. ที่ 933 + 481 - 994 + 749 ระยะทาง 55.48 กิโลเมตร รวมระยะทาง 95.57 กิโลเมตร ก่อสร้างเป็นมาตรฐานทางชั้นพิเศษขนาด 4 ช่องจราจร ผิวทางแอสฟัลท์คอนกรีต ช่องจราจรกว้างช่องละ 3.50 เมตร ไหล่ทางข้างนอกกว้างข้างละ 2.50 เมตร ด้านในกว้าง 1.50 เมตร พร้อมเกาะกลางอีกทั้งงานก่อสร้างขยายสะพานคอนกรีตเสริมเหล็ก 5 แห่ง งบโครงการก่อสร้างประมาณ 1,704 ล้านบาท ปัจจุบันการก่อสร้างคืบหน้าแล้วกว่า 50% คาดว่าจะก่อสร้างแล้วเสร็จประมาณเดือนเมษายน 2566 ทั้งนี้มีบางช่วงที่ดำเนินการแล้วเสร็จ และได้เปิดบริการเพื่ออำนวยความสะดวกแก่ประชาชนผู้ใช้เส้นทางแล้ว
หากโครงการก่อสร้างดังกล่าวแล้วเสร็จตลอดเส้นทาง จะช่วยยกระดับความปลอดภัยโครงข่ายคมนาคมขนส่งในพื้นที่ภาคเหนือเชื่อมต่อไปยังสาธารณรัฐแห่งสหภาพเมียนมา ส่งเสริมการท่องเที่ยวและช่วยกระจายความเจริญทางด้านเศรษฐกิจในภูมิภาค สนับสนุนยุทธศาสตร์การพัฒนาทางหลวงเพื่อพัฒนาเศรษฐกิจในภาคเหนือให้เป็นฐานเศรษฐกิจที่สร้างสรรค์มูลค่าสูง และเชื่อมโยงกับประเทศในกลุ่มอนุภูมิภาคลุ่มแม่น้ำโขง ตามแนวทางของแผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560 - 2564
วันจันทร์ที่ 9 พฤษภาคม 2565
ถูกเลิกจ้างเพราะติดโควิด-19 มีสิทธิได้รับค่าชดเชย
วันอาทิตย์ที่ 8 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสุขภาพอนามัยของลูกจ้างแรงงานในสถานการณ์แพร่ระบาดของโรคโควิด-19 จึงให้นายจ้างสามารถมีคำสั่ง ให้ลูกจ้างที่เสี่ยงติดเชื้อโควิด-19 หยุดงาน กักตัว ตลอดจนเข้ารับการตรวจเชื้อได้ โดยนายจ้างยังคงจ่ายค่าจ้างให้ตามปกติ ไม่ถือเป็นการขาดงานหรือละทิ้งหน้าที่ แต่หากลูกจ้างไม่ปฏิบัติตามโดยไม่มีเหตุผลอันสมควร นายจ้างอาจปฏิเสธไม่ให้ลูกจ้างเข้าสถานที่ทำงาน และไม่จ่ายค่าจ้างให้ หรืออาจมีคำสั่งลงโทษทางวินัย เช่น ตักเตือนด้วยวาจาหรือเป็นหนังสือ และหากมีการเลิกจ้างลูกจ้างด้วยเหตุติดเชื้อโควิด-19 ลูกจ้างมีสิทธิได้รับค่าชดเชย เนื่องจากไม่ถือเป็นความผิดร้ายแรงหรือกระทำผิดวินัย หากมีข้อสงสัยสอบถามเพิ่มเติมได้ที่ สำนักงานสวัสดิการและคุ้มครองแรงงานทุกแห่งทั่วประเทศ หรือ โทรสายด่วน 1546
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 16 มีนาคม 2565
​โฆษกรัฐบาลเผย นายกฯ ปลื้มข่าวดี ซาอุดีอาระเบียยกเลิกข้อห้ามคนซาอุดีฯ เดินทางเข้าไทย อนุญาตคนไทยเข้าซาอุดีฯ ได้
และยกเลิกข้อห้ามนำเข้าสินค้าสัตว์ปีกและผลิตภัณฑ์สัตว์ปีกจากไทย เชื่อมั่นต่อยอดสร้างรายได้ทางเศรษฐกิจมหาศาล
วันนี้ (16 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข่าวที่น่ายินดีว่า รัฐบาลซาอุดีอาระเบียประกาศยกเลิกการห้ามบุคคลสัญชาติซาอุดีฯ เดินทางเข้าไทย ซึ่งเป็นข้อห้ามที่มีมายาวนานกว่า 30 ปี รวมทั้งอนุญาตให้บุคคลสัญชาติไทยเดินทางเข้าซาอุดีฯ ได้
โฆษกรัฐบาลฯ เชื่อมั่นว่าประเทศไทยเป็นจุดหมายปลายทางด้านการท่องเที่ยวที่มีเสน่ห์ มีเอกลักษณ์สามารถดึงดูดนักท่องเที่ยวชาวซาอุดีฯ ได้แน่นอน โดย ททท. ตั้งเป้าดึงดูดนักท่องเที่ยวชาวซาอุฯ ให้มาเที่ยวไทย 200,000 คน โดยเน้นกลุ่มครอบครัว คนรุ่นใหม่ วัยทำงาน กลุ่มคนรักสุขภาพ และกลุ่มคู่รักฮันนีมูน ซึ่งเป็นนักท่องเที่ยวที่มีศักยภาพ เป็นกลุ่มที่ค่าใช้จ่ายต่อหัวสูงกว่าหลาย ๆ ชาติ และเป็นกลุ่มที่ยังไม่เคยเดินทางมาไทย
นอกจากนี้ อีกหนึ่งข่าวที่น่ายินดี ทางการซาอุดีฯ พิจารณายกเลิกห้ามนำเข้าสินค้าสัตว์ปีกและผลิตภัณฑ์สัตว์ปีกจากประเทศไทย ซึ่งไทยถูกระงับและห้ามการนำเข้ามาตั้งแต่ปี พ.ศ.2548 โดยมีสถานประกอบการส่งออกของไทยที่ได้รับอนุญาตขึ้นทะเบียนกว่า 11 แห่ง ถือเป็นข่าวดีด้านการส่งออกปศุสัตว์ไทย โดยเฉพาะในการเสริมสร้างบทบาทของไทยในฐานะครัวโลก เพื่อสนับสนุนความมั่นคงทางอาหารของซาอุดีอาระเบีย เนื่องจากซาอุดีฯ ถือเป็นประเทศผู้นำเข้าเนื้อสัตว์ปีกและผลิตภัณฑ์แปรรูปรายใหญ่ของโลก ปัจจุบัน ซาอุดีอาระเบีย มีการนำเข้าไก่ปีละ 5.9 แสนตัน ถือเป็นตลาดใหญ่ที่น่าสนใจ สามารถสร้างรายได้ทางเศรษฐกิจ
ข่าวที่น่ายินดีทั้งสองข่าวดังกล่าว เป็นผลมาจากการฟื้นฟูความสัมพันธ์ระหว่างสองประเทศ ที่เป็นไปตามลำดับตั้งแต่ต้นปีที่ผ่านมา ภายหลังนายกรัฐมนตรีเดินทางเยือนราชอาณาจักรซาอุดีอาระเบียอย่างเป็นทางการ ตามคำเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย ซึ่งเป็นการเยือนในระดับผู้นำรัฐบาลระหว่างสองประเทศเป็นครั้งแรกในรอบกว่า 30 ปี
นายธนกรกล่าวว่า นายกรัฐมนตรีเชื่อมั่นว่าผลจากการฟื้นฟูความสัมพันธ์กับซาอุดีอาระเบีย จะก่อให้เกิดผลประโยชน์ต่อประชาชน และประเทศทั้งสองมากยิ่งขึ้นอย่างต่อเนื่อง เพราะต่างเป็นสองประเทศที่มีศักยภาพ สามารถผูกสัมพันธ์ เชื่อมโยงเป็นผลทางเศรษฐกิจอย่างมีนัยสำคัญระหว่างกัน โดย นายกฯ ยังได้เน้นย้ำ และสั่งการให้ทุกหน่วยที่เกี่ยวข้องดำเนินงาน และนำเอาความสำเร็จจากการสานสัมพันธ์ในครั้งนี้ แปลงไปสู่นโยบายและการปฏิบัติอย่างเป็นรูปธรรมให้ได้โดยเร็ว